62019TO0541_INF
Uznesenie Všeobecného súdu (desiata komora) z 29. januára 2020 –Shindler a i./Rada
(vec T‑541/19)
„Žaloba na nečinnosť – Inštitucionálne právo – Vystúpenie Spojeného kráľovstva z Európskej únie – Občania Spojeného kráľovstva s bydliskom v inom členskom štáte Únie – Voľby do Európskeho parlamentu v roku 2019 – Návrh na odloženie volieb do Európskeho parlamentu – Neexistencia aktívnej legitimácie – Neprípustnosť“
Žaloba na nečinnosť – Fyzické alebo právnické osoby – Opomenutia, ktoré možno napadnúť žalobou – Neprijatie rozhodnutia Radou v súvislosti s odložením volieb do Európskeho parlamentu v roku 2019 – Žaloba podaná občanmi Spojeného kráľovstva s bydliskom v inom členskom štáte Únie – Neexistencia aktívnej legitimácie – Neprípustnosť
(článok 263 štvrtý odsek a článok 265 tretí odsek ZFEÚ)
(pozri body 25 – 30, 32 – 41)
Predmet
Žaloba podaná na základe článku 265 ZFEÚ, ktorou sa navrhuje konštatovať, že Rada protiprávne neprijala rozhodnutie o odložení volieb do Európskeho parlamentu v roku 2019 s cieľom umožniť žalobcom zúčastniť sa na hlasovaní
Výrok
1.
Žaloba sa zamieta.
2.
Harry Shindler a ďalší žalobcovia, ktorých mená sú uvedené v prílohe, sú povinní nahradiť trovy konania.